Kort sammendrag fra informasjon om trykkavløp

* Det anbefales å ha en alarm som indikerer om noe er feil med kloakkhandteringen.
* Alarmen bør være montert så den er hørbar fra der man vanligvis oppholder seg i hytta.
* Sjekk alarmen et par ganger årlig.
* Det kan være en ide å bytte batterier årlig, for eksempel samtidig med batteribytte i røkvarslere.
* Det er lønnsomt å sørge for overdekking av synlige rør. Rørene er sårbare for sollys, dessuten gir overdekking et lavere strømforbruk på varmekabler.
* Der masser har vanskelig for å bli liggende kan hønsenetting være en løsning til å få feste for jord, mose eller annen dekningsmasse.
* Vi anbefaler alle å ta rede på hvor de har sin stoppekran for vann.
* Vi kan bistå med vinterstenging.
* Vanlig frostvæske er av miljøhensyn IKKE tillatt brukt i avløpsanlegget.
* Noen gode råd for riktig bruk, til forebygging av problemer, bør gis til alle brukere:
	+ Ikke bruk resirkulert toalettpapir
	+ Ikke kast annet enn toalettpapir i toalettet
	+ Bruk mye vann – ikke bruk «spareknappen»
	+ La rent vann renne i omtrent 5 minutter når dere skal være borte fra hytta i lengre tid – for at det skal stå vann og ikke kloakk i kummen
	+ Tørk bort fett i stekepannen før vask – fett lagrer seg som hardt belegg i kloakktanken
	+ Informer alle toalettgjester om varsom bruk – gjerne med et hyggelig do-oppslag ☺